ai4bharat/Pralekha huggingface dataset:
وزیراعظم کا دفتر
وزیر اعظم نے اتراکھنڈ کے عوام کو ان کے یوم ریاست پر مبارکباد دی
وزیر اعظم جناب نریندر مودی نے اتراکھنڈ کے عوام کو ان کے یوم ریاست پر مبارکباد دی ہے۔
ٹویٹس کی ایک سیریز میں، وزیر اعظم نے کہا؛
"اتراکھنڈ کے یوم تاسیس کے موقع پر دیو بھومی کے تمام بھائیوں اور بہنوں کو میری جانب سے تہہ دل سے مبارکباد ۔ پچھلے پانچ برسوں میں ریاست کی طرف سے کی گئی ترقی کے ساتھ، مجھے یقین ہے کہ یہ پوری دہائی، اتراکھنڈ کی رہنے والی ہے۔
اتراکھنڈ میں جو ترقیاتی کام ہوئے ہیں وہ اس بات کا ثبوت ہیں کہ اب یہاں پہاڑ کا پانی اور نوجوانی ، دونوں ہی یہاں کے کام آرہے ہیں میری خواہش ہے کہ فطرت کی گود میں بسی یہ ریاست، ترقی کی راہ پر گامزن رہے۔’’
بھارت کا مسابقتی کمیشن
مسابقتی کمیشن آف انڈیا نے بریلیو ہولڈنگز انکارپوریٹ میں اوروجن-برنسن ایل پی کے ذریعے بعض شیئر ہولڈنگ کے حصول کی منظوری دے دی
مسابقتی کمیشن آف انڈیا  نے بریلیو ہولڈنگز انکارپوریشن میں اوروجن-برنسن ایل پی کے بعض شیئر ہولڈنگ کے حصول کو منظوری دے دی ہے۔
مجوزہ مجموعے كا تعلق بریلیو ہولڈنگز انکارپوریشن میں اوروجن-برنسن ایل پی کی طرف سے بعض شیئر ہولڈنگ کے حصول سے ہے۔
خریدار
اوروجن-برنسن ایل پی مجوزہ امتزاج کی سہولت کے لیے ریاست ہائے متحدہ امریكہ میں تشکیل پانے والی ایک محدود شراکت ہے۔ یہ مندرجہ ذیل گروپوں کا حصہ ہے:  اوروجن-برنسن ایل ایل سی گروپ اور  اٹاءروس گروپ انكارپوریٹ گروپ۔
نشانہ
ریاست ہائے متحدہ امریكہ میں بریلیو ہولڈنگز انكارپوریٹ ڈیجیٹل ٹیکنالوجیز اور بڑے ڈیٹا اینالیٹکس پر توجہ کے ساتھ عالمی ٹیکنالوجی سے متعلق مشاورت اور کاروباری حل فراہم کرتا ہے۔ ہندوستان میں یہ اپنی ذیلی كمپنی بریلیو انڈیا ٹیكناكوجیز پروءیویٹ لمیٹید كے ذریعہ حال میں سرگرم ہے۔
سی سی آئی کے تفصیلی حکم پر آگے سامنے آئے گا۔
وزیراعظم کا دفتر
بنگلہ دیش کی وزیر اعظم کے سلامتی کے مشیر میجر جنرل  طارق احمد صدیقی نے وزیراعظم سے ملاقات کی
بنگلہ دیش کی وزیر اعظم کے سلامتی کے مشیر میجر جنرل  طارق احمد صدیقی نے آج وزیر اعظم مودی سے ملاقات کی۔ وزیر اعظم نے مارچ 2021 میں اپنے بنگلہ دیش کے دورے کو بھی یاد کیا اور وزیر اعظم شیخ حسینہ کے لیے اپنی نیک خواہشات پیش کیں۔
جناب صدیقی نے بھارت - بنگلہ دیش دوستی کو مستحکم کرنے اور کووڈ-19 وبا سمیت بحران کی گھڑی میں بنگلہ دیش کے ساتھ مضبوطی سے کھڑے ہونے کے لئے وزیر اعظم کا شکریہ ادا کیا۔
وزیر اعظم نے بنگلہ دیش کی ہمہ جہت ترقی کو یقینی بنانے میں وزیر اعظم شیخ حسینہ کی قیادت کی تعریف کی اور بھارت - بنگلہ دیش کے مابین روابط کو مزید مستحکم کرنے کے لئے ان کے ساتھ کام کرنے کی اپنی عہدبستگی کا اظہار کیا۔
ارضیاتی سائنس کی وزارت
ہندوستان کے بارے میں موسم کا بلیٹن
شمالی ہندوستان کے میدانی علاقوںوسطی ہندوستان اور مشرقی ہندوستان کے آس پاس کے اندورنی حصوں میں اگلے دو دن کے دوران موجودہ گرم لہر کے رہنے کا قوی امکان
اگلے 24 گھنٹے دوران جنوبی مشرقی مانسون کے خلیج بنگال کے کچھ اور حصوں انڈومان سمندر اور سرحدی وسطی بنگال کی خلیج میں اور آگے بڑھنے کے لئے حالات سازگار ہیں
§ ہندوستان کے محکمہ موسمیات کے موسم کی پیش گوئی کرنے والے سینٹر کے مطابق شمال مغربی ہندوستان کے میدانی علاقوں وسطی ہندوستان اور سرحدی مشرقی ہندوستان کے حصوں کے اوپر شمال مغربی خشک تیز ہواؤں کی وجہ سے مشرقی ہندوستان کے آس پاس کے اندرونی حصوں اور وسطی ہندوستان میں اگلے دو دن کے دوران موجودہ گرم لہر کے جاری رہنے کا قومی امکان ہے۔
§ میٹرولوجیکل سب ڈویژن کے اعتبار سے 26 اور 27 تاریخ کے دوران ودھروا کے کئی علاقوں پر اور 26 مئی کو ہریانہ ، چنڈی گڑھ، دہلی، راجستھان، اترپردیش اور مشرقی مدھیہ پردیش کے کچھ مقامات پر گرم ہوا کی صورتحال کے بنے رہنے کا امکان ہے۔ 27 مئی کو ہریانہ، چنڈی گڑھ ، دہلی، مغربی اترپردیش، مشرقی راجستھان اور مدھیہ پردیش کے کچھ مقامات پر اور پنجاب کے علاوہ مشرقی اترپردیش کے کچھ مقامات پر گرم ہوا کی صورتحال بنے رہنے کا امکان ہے۔ اگلے دو تین دن کے دوران بہار، جھارکھنڈ، اڈیشہ، مراٹھوارہ اور وسطحی مہاراشٹر میں کچھ مقامات پر گرم ہوا کی صورتحال بنے رہنے کا امکان ہے۔
§ مغرب کی جانب سے موسم میں تبدیلی کے اثر اور نچلی سطحوں پر مشرق، مغربی صورتحال کے بننے اور 28 اور 29 مئی سے گرج چمک کے ساتھ چھینٹے پڑنےکے امکان کے تحت شمالی ہندوستان کے خشکی والے علاقوں پر زیادہ سے زیادہ درجہ حرارت 28 تاریخ سے کم ہونے کا امکان ہے، لیکن ساتھ ہی 29 مئی سے گرم لہر کی صورتحال میں خاطر خواہ کمی ہوگی۔ ہندوستان کے وسطی حصوں اور سرحدی مشرقی حصوں کے اوپر ہوا کی صورتحال کے تحت ان علاقوں سے بھی 29 مئی سے گرم ہوا میں کمی آنے کا امکان ہے۔
§ خلیج بنگال سے شمال مشرقی ہندوستان تک شدید جنوبی تیز ہواؤں کی وجہ سے اگلے پانچ دن کے دوران آسام اور میگھالیہ کے کچھ حصوں پر دور دور تک بہت بھاری بارش ہونے کا امکان ہے اور 26 مئی کو اروناچل پردیش میں بھی بھاری سے بہت بھاری بارش ہوسکتی ہے۔ اگلے پانچ دن کے دوران ناگالینڈ، منی پور، میزورم اور تریپورہ میں دور دور مقامات پر بھاری سے بہت بھاری بارش ہونے کا امکان ہے اور اگلے 48 گھنٹے دوران مشرقی ہندوستان کے آس پاس کے حصوں میں بھی بھاری سے بہت بھاری بارش ہوسکتی ہے۔ 26 سے 30 مئی کے دوران جنوبی پینی سولر ہندوستان کے کچھ حصوں کے دور دراز کے مقام پر بھاری بارش ہوگی۔
§ مانسون کے شمالی سرحد  لگاتار ارض البلد 5 ڈگری، شمال، طول البلد 81 ڈگری، مشرق ارض البلد 8 ڈگری، شمال ، طول البلد 90، مشرق کار نکوبار ارض البلد 11 ڈگری، شمال ،طول البلد 95 ڈگری، مشرق کے ذریعہ گزر رہی ہے۔ اگلے 24 گھنٹے دوران جنوب مغربی مانسون کے خلیج بنگال کے کچھ اور حصوں انڈومان سمندر اور سرحدی وسطی بنگال کی خلیج میں اور آگے بڑھنے کے لئے صورتحال موافق ہورہی ہے۔
...............................................................
م ن، ح ا، ع ر
27-05-2020
U-2816
(Visitor Counter : 111
نوجوانوں کے امور اور کھیل کود کی وزارت
جناب انوراگ ٹھاکر کل سے کیوڑیہ میں شروع ہونے والی دو روزہ قومی کانفرنس میں ریاستوں اور مرکز کے زیر انتظام علاقوں کے نو جوانوں کے امور اور کھیلوں کے وزراء اور سکریٹریوں کے ساتھ بات چیت کریں گے
نو جوانوں کے امور اور کھیلوں کے مرکزی وزیر جناب انورراگ ٹھاکر کل سے کیوڑیہ میں شروع ہونے والی دو روزہ قومی کانفرنس میں ریاستوں اور مرکز کے زیر انتظام علاقوں کے نو جوانوں کے امور اور کھیلوں کے وزیروں اور سکریٹریوں کے ساتھ بات چیت کریں گے ۔ جناب انوراگ ٹھاکر کل صبح افتتاحی تقریب میں کلیدی خطبہ دیں گے ۔
کانفرنس سے پہلے جناب ٹھاکر نے کہا کہ کیوڑیہ میں ’ مجسمہ اتحاد ‘ نہ صرف بھارت میں بلکہ پوری دنیا کی توجہ کا مرکز بنا ہوا ہے ۔ یہ کثرت میں وحدت کی علامت ہے اور کیوڑیہ میں کانفرنس میں مختلف ریاستوں کے وزراء یکجا ہوں گے اور اس بات پر تبادلۂ خیال کریں گے کہ وہ کھیلوں کے لئے کس طرح درست اقدام اٹھا سکتے ہیں تاکہ کھلاڑی بہتر کار کردگی کا مظاہرہ کر سکیں اور ملک کے فخر میں اضافہ کر سکیں ۔ انہوں نے مزید کہا کہ وزیر اعظم جناب نریندر مودی آگے بڑھ کر قیادت کر رہے ہیں اور کھلاڑیوں کو مکمل حمایت دے رہے ہیں ، جس سے کھلاڑیوں کا حوصلہ بڑھا ہے ۔
کانفرنس کے دوران کھیلو انڈیا اسکیم کے مختلف پہلوؤں جیسے ریاستوں میں کھیل کے میدانوں ، تربیتی مراکز / اکیڈمیوں کی جیو – ٹیگنگ ، کھیل مقابلوں کے ذریعہ با صلاحیت کھلاڑیوں کی نشاندہی اور ترقی ، خواتین ، معذوری سے متاثرہ افراد ، قبائلیوں اور دیہی علاقوں کے لئے کھیلوں کا فروغ ، دیسی کھیل اور تعلیم کی اہمیت ، اینٹی ڈوپنگ کے بارے میں جانکاری ، کھیلوں کے لئے ماحول کی تشکیل ، پیشہ ور افراد کا تعاون اور دیگر امور پر تبادلۂ خیال کیا جائے گا ۔ ملک میں کھیلوں کی ترقی ، خاص طور پر حالیہ برسوں میں کھیلوں کی ترقی کا ایک جائزہ بھی پیش کیا جائے گا ۔ نو جوانوں کے امور کے محکمے کے عوام تک رسائی کے پروگراموں ، اسکیموں کا جائزہ اور مستقبل کے لئے نقشۂ راہ وغیرہ پر دوسرے دن تبادلۂ خیال کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6839
(Visitor Counter : 72
وزارت خزانہ
مختلف النوع سرمایہ کی حامل کمپنی کے موضوع سے متعلق تشکیل کردہ ماہرین کی کمیٹی نے بین الاقوامی مالیاتی خدمات مراکز اتھارٹی  کو اپنی رپورٹ سونپی
نئی دہلی ،1 جو ن2021: مختلف النوع سرمایوں کی حامل کمپنی پر ڈاکٹر کے ای کرشنن کی صدارت والی ماہرین کی کمیٹی نے بین الاقوامی مالیاتی خدمات کے مراکز میں مختلف النوع سرمایوں کی حامل کمپنیوں کی فزبلٹی پر اپنی رپورٹ بین الاقوامی مالیاتی خدمات ا تھارٹی  کے صدر جناب انجیتی سرینواس کو سونپ دی ہے۔
بین الاقوامی خدمات مراکز اتھارٹی نے مختلف النوع سرمایوں کی حامل کمپنی  کی فزیبلٹی کو سمجھنے کے لئے ماہرین کی ایک کمیٹی کی تشکیل کی تھی۔ کمیٹی اس کے تحت ہندوستان میں بین الاقوامی مالیاتی خدمات مراکز میں فنڈ انتظام کے لئے وی سی سی کے کردار کا مطالعہ کررہی تھی۔
آئی ایف ایس سی اے نے اس کمیٹی کا قیام ایک دیگر قانونی اسٹریکچر کو اجازت دینے کے امکانات کا پتہ لگانے کے لئے کی ہے جسے ایک مختلف النوع سرمایوں کی حامل کمپنی وی سی سی کے طور پر جانا جاتا ہے جس کے تحت ایسیٹ منیجر سرمایہ کاروں کی سرمایہ کاری کو وی سی سی کے ذریعہ ایک جگہ رکھ سکیں گے ،جو کہ سرمایوں کے انتظام کا ایک اختیار ہوگا۔ وی سی سی انتظام ان کمپنیوں اور ایم ایل پی کو کہیں زیادہ بہتر معیارات کےذریعہ باضابطہ کرسکے گی۔ جو ابھی ٹرسٹ کی شکل میں باضابطہ ہوتی ہیں۔ فنڈ انتظام سرگرمیاں مجموعی مالی خدمات ایکو سسٹم کاایک اہم ستون ہوتی ہیں ، کمیٹی کو دیئے گئے حقوق کے مطابق اس نے بھارت میں آئی ایف ایس سی کے لئے پی سی سی کی موافقت اور مناسب صلاحیت یا آئی ایف ایس سی میں فنڈ انتظام کو متوجہ کرنے کے لئے اختیاری ڈھانچوں کی جانچ کی ہے۔ روایتی طور پر بھارت میں فنڈ کی پولنگ تین طرح کے اداروں کے ذریعہ کی جاتی ہے۔ جس میں کمپنی ایکٹ، 2013 کے تحت زیرحکمراں محدود لائبلٹی کمپنیز، لمیٹڈ لائبلٹی شراکت داری ایکٹ کے تحت، لمیٹڈ لائبلٹی شراکت داری ایکٹ اور بھارتی ٹرسٹ ایکٹ 1882 کے تحت زیر حکمراں ٹرسٹ شامل ہیں۔
کمیٹی نے یو کے، سنگا پور، آئر لینڈ اور لگزمبرگ جیسے دیگر عدالتوں نے بی سی سی یا اس جیسی خصوصیات کا جائزہ لیا ۔ کمیٹی نے آئی ایف ایس سی میں فنڈ انتظام سرگرمیاں شروع کرنے کے مقصد سے بی سی سی جیسی قانونی ڈھانچہ کو ا پنانے کی سفارش کی ہے۔
کمیٹی نے یہ بھی تسلیم کیا ہے کہ فنڈ انتظام کرنے والے اداروں کو کنٹرول کرنے والے قانونی ڈھانچو ں کو سرمایہ کاروں کو یقینی بنانے اور اس کی وضاحت اور اثاثوں کے مختلف پولوں کے موثر رنگ فینسنگ مختلف زمروں کے شیئروں کوجاری کرنے کی اہلیت ، فنڈ کی سرمایہ کاری ڈھانچہ میں تبدیلی بنا کسی ریگولیٹری منظوری کے کرنے کاموقع ملنا چاہئے ساتھ ہی مختلف خصوصیات والے فنڈوں کے لئے مناسب اکاؤنٹنگ معیارات کو انتخاب کرنے کی آزادی اورجلد ہی انہیں بند کرنے کا بھی حق دینا چاہئے۔
وزارت دفاع
دفاع سے متعلق عنوانات پر مبنی فلموں کے لئے این او سی
نئی دہلی،11فروری 2022/
یکم جنوری 2021 سے 31 جنوری 2022 تک دفاع سے متعلق موضوعات پر فلموں کی تیاری کے لئے فلم سازوں/پروڈیوسروں سے ’کوئی اعتراض نہیں‘  سرٹی فکیٹ دینے کے لئے ہندستانی فوج کی جانب سے موصول ہونے والی تجاویز کی حیثیت درج ذیل ہے:
|
|
این او سی کی حیثیت
|
|
فیچر فلم
|
|
دستاویزی فلم /ٹی سیریز
|
|
کل
|
|
منظور
|
|
09
|
|
07
|
|
16
|
|
مسترد
|
|
01
|
|
0
|
|
01
|
|
زیر التوا
|
|
01
|
|
0
|
|
01
|
|
کل
|
|
11
|
|
07
|
|
18
گزشتہ دس سالوں کے دوران ہندستانی بحریہ کو این او سی کے لئے ایک تجویز پیش ہوئی ہے جو زیر التوا ہے ۔ ہندستانی فضائیہ  کو گزشتہ 3 برسوں کے دوران این او سی کے لئے درج ذیل تجاویز موصول ہوئی ہیں۔:
آئی اے ایف کی جانب سے کسی بھی تجویز پر مسترد نہیں کیا گیا ہے۔ مذکورہ بالا کے علاوہ وزارت دفاع سے مزید دو این او سی مانگے گئے تھے جو منظور کرلئے گئےہیں۔
ہندستانی فوج کے ایک افسر  کی زندگی پر مبنی فلم کو این او سی دینے سے انکار کرنے کی وجہ ایک فوجی سپاہی اور ایک مقامی لڑکے کے درمیان رومانوی تعلقات کی تصویر کشی ہے جو ہندستانی فوج کو کمزور دکھاتا ہے اور سیکورٹی سے متعلق مسائل اٹھتے ہیں ۔
منظوری کا عمل خودمختارانہ/امتیازی نوعیت کا نہیں ہے اور نہ ہی یہ ہندستان کے آئین کی دفعہ 14 کی خلاف ورزی کرتا ہے۔ قومی سلامتی، ہندستان کے دفاع ، ملک /مختلف ریاستوں میں امن و امان کی صورتحال، مسلح افواج میں نظم و ضبط کی برقراری فوجی خدمات کے اخلاق /رسم و رواج ، شہریوں کے عمومی جذبات اور ہندوستان کے شہریوں /عام لوگوں کے ذہنوں میں مسلح افواج کی شبیہ جیسے عوامل کو مدنظر رکھتے ہوئے ہر معاملہ پر غور کیاجاتا ہے۔
منظوری کا عمل ہندوستان کے آئین کی دفعہ19 کے تحت تقریر اور جذبات کی اظہار کی آزادی کی خلاف ورزی نہیں ہے۔ تقریر اور اظہار کی آزادی بھی مناسب پابندیوں کے تحت ہے جو ہندستان کی خودمختاری ا ورسالمیت ، ملک کی سلامتی ،غیر ممالک کے ساتھ دوستانہ تعلقات اور سرکاری نظام، اخلاق اور تہذیب ، یا کسی کو اکسانے کے مفاد کے تحفظ، جرم وغیرہ کے لئے ضروری ہوسکتےہیں۔
دفاع سے متعلق موضوعات پر مبنی فلموں کےلئے فلم سازوں/ پروڈیوسروں کو این او سی جاری کرنے پیچھے دلیل یہ ہے کہ مسلح افواج کو اس انداز میں پیش نہ کیا جائے جس سے مسلح افواج /حکومت / ملک کی بدنامی ، حقائق کی درستگی ، خفیہ معاملات کو کھلے میدان میں نہ لانے جوملک کی سلامتی پر اثر انداز ہوسکتےہیں، کو بھی یقینی بنایاجائے۔
یہ معلومات رکشا راجیہ منتری جناب اجے بھٹ نے 11 فروری 2022 کو لوک سبھا میں جانب فیروز ورن گاندھی کے سوال کے تحریری جواب میں دی۔
ریلوے کی وزارت
فریٹ کوریڈور کے کام نے رفتار پکڑی
تمام اسٹیک ہولڈرز کے ساتھ مسلسل ہفتہ وار مانیٹرنگ اور ملاقاتوں کے نتیجے میں پنجاب ، بہار ، جھارکھنڈ ، اترپردیش اور گجرات میں زمین کے ٹکڑوں اور قطعوں کے حصول کا کام آگے بڑھا جو ایک طویل عرصے سے زیر التوا تھا
ریلوے نے زمینی سطح پر عمل درآمد میں عملیاتی مشکلات سے نمٹنے کے لئے ٹھیکیداروں کی مدد کے لئے اپنے ماہرین کو بھی تعینات کیا
نئی دہلی ،07 ستمبر :
ایک مشن موڈ پر ہندوستانی ریلوے کا ڈیڈیکیٹڈ فریٹ کوریڈور  رفتار پکڑ رہا ہے۔ مسلسل ہفتہ وار مانیٹرنگ اور تمام اسٹیک ہولڈرز کے ساتھ ملاقاتوں کے نتیجے میں زمین کے ان ٹکڑوں اور قطعوں کا حصول ہو گیا ہے جن کا حصول ایک طویل عرصے سے زیر التوا تھا۔ ہندوستانی ریلوے نے زمینی سطح پر عمل درآمد میں عملیاتی مشکلات سے نمٹنے کے لئے ٹھیکیداروں کی مدد کے لئے اپنے ماہرین کو بھی تعینات کیا ہے۔
ریلوے اور تجارت و صنعت کے وزیر شری پیوش گوئل نے ڈیڈیکیٹڈ فریٹ کوریڈور  کی پیشرفت اور اہم معاملوں کو حل کرنے کے لئے ریاستی حکومت کے چیف سکریٹریوں کے ساتھ ایک جائزہ میٹنگ کی۔ وزیر نے اس سلسلے میں اترپردیش ، مغربی بنگال ، بہار ، پنجاب ، ہریانہ ، راجستھان ، گجرات اور مہاراشٹرا کے وزرائے اعلی کو خطوط بھی لکھے۔ ریلوے اور تجارت و صنعت کے وزیر شری پیوش گوئل اپنے مسائل اور معاملوں کو حل کرنے کے لئے فریٹ کوریڈور کے ٹھیکیداروں کے ساتھ جائزہ میٹنگیں کر رہے ہیں۔
چیئرمین اور چیف ایکزیکیٹو آفیسر، ریلوے بورڈ شری ونود کمار یادو نے ریاستی حکومتوں کے چیف سکریٹریوں اور زونل ریلوے کے جنرل منیجرز کو بھی خطوط لکھے تاکہ پیشرفت کو تیز کیا جاسکے اور اہم امور کو حل کیا جاسکے۔ جنابر یادو نے ڈیڈیکیٹیڈ فریٹ کوریڈور کے ٹھیکیداروں کے ساتھ اپنے مسائل اور معاملوں کو حل کرنے کے لئے ایک میٹنگ بھی کی۔
پچھلے ہفتے میں ایل اینڈ ٹی ، پی ایم سی ، ٹاٹا اور ڈی ایف سی آفیسرز کے متعلقہ فیلڈ عہدیداروں کے ساتھ 20 سے زیادہ میٹنگیں  ہوئیں۔ میٹنگوں میں مختلف امور پر تبادلہ خیال ہوا اور حل اور ٹائم لائنز دی گئیں۔
پروجیکٹ کی کلومیٹر سے کلومیٹر پیش رفت کی نگرانی کے لئے ڈیش بورڈ تیار کیا جارہا ہے۔
اوپن ہاؤس ویڈیو کانفرنسنگ بھی روزانہ کی بنیاد پر ریاستی حکومتوں/ زونل ریلوے / ٹھیکیداروں کے اہم مسئلوں کو حل کرنے کے لئے رئیل ٹائم بنیاد پر شروع کی گئی۔
گذشتہ ایک ہفتہ کے دوران پروجیکٹوں کے مفاد میں ٹھیکیداروں کی پریشانیوں کا حل اس طرح ہے۔جی سی سی شق کے تحت کووڈ۔ 19 راحت کے طور پر ٹھیکیداروں کو اپ ٹو ڈیٹ ادائیگی۔جی ایس ٹی کی ادائیگی کے عمل کو آسان بنانازمینی سطح پر چیزوں کو آگے بڑھانے کے لئے نجی ٹھیکیداروں کو ریلوے سپروائزر فراہم کئے گئے۔
ڈیڈیکیٹیڈ فریٹ کوریڈور کی پیش رفت میں تیزی لانے کے لئے پچھلے ایک ہفتے میں آر یو بی، آر او بی کے لئے زمین پر قبضہ، زمین کا داخل خارج، ہائی ٹینشن لائن کی تعمیر کے لئے زمین سے متعلق مسائل اور نجی زمین کے لئے ادائیگی جیسے مختلف مسائل کو بھی پنجاب ، بہار ، جھارکھنڈ ، اترپردیش اور گجرات کی ریاستی حکومتوں کے ساتھ حل کیا گیا۔
ارضیاتی سائنس کی وزارت
آل انڈیا سطح پر موسم کی پیش گوئی 
نئی دہلی ،23مئی :بھارتی محکمہ موسمیات  کے موسم کی پیش گوئی سے متعلق قومی مرکز کے متعلق آل انڈیا سطح پر اثرات پرمبنی موسم کی وارننگ بلیٹن ۔
جنوب مغربی مانسون کی شمالی حد 5ڈگری شمال /80ڈگری مشرق ، 10ڈگری شمال /85ڈگری مشرق ، 13ڈگری شمال 90ڈگری مشرق سے مسلسل گزررہی ہے ۔
مشرقی وسطی خلیج بنگال کے اوپر ایک کم دباء کا حلقہ مشرقی وسطی خلیج بنگال کے اوپر ایک ہواکے کم دباء میں مرکوز ہوگیاہے اورآج 23مئی ، 2021کو1130بجے پورٹ بلیر  سے تقریباً560کلومیٹرشمال شمال مغرب ، پارادیپ  کے 590کلومیٹر مشرق جنوب مشرق ، بالاسور  690کلومیٹرجنوب جنوب مشرق اور دیگھا  کے 670کلومیٹرجنوب جنوب مشرق کے نزدیک عرض البلد 16.1ڈگری شمال اور طول البلد90.2ڈگری مشرق میں مرکوز رہا۔اس کے شمال شمال مغرب سمت کے جانب بڑھنے اور24مئی کی صبح تک ایک گردانی طوفان میں بدلنے اور اگلے 24گھنٹے کے دوران ایک انتہائی شدید گردابی طوفان کی شکل اختیارکرنے کا امکان ہے ۔ یہ شمال شمال مغرب کی سمت کی طرف بڑھناجاری رکھے گااور مزید تیز ہوگا اور 26مئی کی صبح تک مغربی بنگال اور شمالی اڈیشہ کے ساحلوں کے نزدیک شمال خلیج مغربی بنگال تک پہنچنے کا امکان ہے ۔ اس کے ایک انتہائی شدید طوفان کی شکل میں 26مئی کی شام تک پارادیپ اور ساگرجزائر کے بیچ شمالی اڈیشہ –مغربی بنگال کو پارکرنے کا امکان ہے ۔
مغرب سے موسم میں ہونے والی تبدیلی ، شمالی پاکستان اور سرحدی جموں وکشمیر کے اوپر ایک گردابی سرکولیشن کی شکل میں سطح سمندرسے 3.1کلومیٹراور 3.6کلومیٹرکے بیچ وسطی اور بالائی ٹراپوسفیرک مغربی ہواؤں میں ایک اونچے ٹرف کے ساتھ جس کا محور سطح سمندرسے اوپر5.8کلومیٹراوپرتک ہے جو تقریبا عرض البلد 68ڈگری مشرق سے طول البلد 25ڈگری شمال میں ہے ، قائم ہے ۔
- وسطی مدھیہ پردیش کے شمالی حصوں کے اوپر گردابی سرکولیشن سطح سمندرسے 0.9کلومیٹراوپر قائم ہے ۔
- جنوب مغربی راجستھان کے اوپر گردابی سرکولیشن سطح سمندرسے 0.9کلومیٹراوپرقائم ہے ۔
- مشرقی وسطی بحیرہ عرب اور سرحدی مہاراشٹرکے ساحل کے اوپر گردابی سرکولیشن سطح سمندرسے 3.1کلومیٹراور 3.6کلومیٹراوپرقائم ہے ۔
- 26مئی 2021کی رات سےمغرب سے موسم میں ہونے والی تبدیلی کے مغربی ہمالیائی خطے کو متاثرکرنے کا امکان ہے ۔
مزید تفصیلات کے لئے برائے مہربانی اس ویب سائٹ پرجائیں www.imd.gov.in
یاان نمبروں پررابطہ قائم کریں 91 11 24631913, 24643965, 24629798
وزیراعظم کا دفتر
وزیراعظم نے حکومت کے اقتدار میں نو سال مکمل ہونے کے موقع پر مضامین مشترک کئے
وزیراعظم نریندر مودی نے حکومت کے اقتدار میں نو سال مکمل ہونے کے موقع پر مضامین مشترک کئے۔
وزیراعظم کے دفتر نے ٹویٹ کیا ہے کہ
"سابق صدر جمہوریہ رام ناتھ کووند جی نےلکھا ہے،امید ،آرزو اور اعتماد کے نو سال"
وزیراعظم کے دفتر نے مرکزی وزیر خزانہ محترمہ نرملا سیتارمن کے ٹویٹ کو شیئر کرتے ہوئے ایک ٹویٹ کیا ہے
"مرکزی وزیر خزانہ نرملا سیتارمن جی نے وضاحت کی ہے کہ کس طرح حکومت تبدیلی لانے کے چیلنج کا سامنا کیا ہے۔"
وزیراعظم کے دفتر نے مرکزی وزیر خارجہ ڈاکٹر ایس جے شنکر کےایک ٹویٹ کو شیئر کرتے ہوئے ٹویٹ کیا ہے۔
"اسے ضرور پڑھیں!
مرکزی وزیر خارجہ ڈاکٹر ایس جے شنکر نے لکھا ہے،"بھارت کو ایک ذمہ دار ترقیاتی شراکت دار ،پہلا جواب دہندہ اور گلوبل ساؤتھ کی آواز کے طورپر سمجھا جانے لگا ہے"
ہندوستان کو ایک ذمہ دار ترقیاتی شراکت دار، پہلا جواب دہندہ، اور گلوبل ساؤتھ کی آواز کے طور پر سمجھا جاتا ہے۔""
وزیراعظم کا دفتر
وزیر اعظم نے مادھو نومی کے موقع پر شری مادھواچاریہ کو خراج عقیدت پیش کیا
نئی دہلی، 10 فروری 2022:
وزیر اعظم جناب نریندر مودی نے مادھو نومی کے موقع پر شری مادھواچاریہ کو خراج عقیدت پیش کیا۔ انہوں نے اپنی اُس تقریر کا ویڈیا ساجھا کیا جو انہوں نے فروری 2017 میں جگد گورو مادھواچاریہ کی 7ویں صد سالہ تقریبات کے موقع پر کی تھی۔
ایک ٹوئیٹ میں، وزیر اعظم نے کہا، ’’مادھو نومی کے مقدس موقع پر، میں شری مادھواچاریہ کو خراج عقیدت پیش کرتا ہوں۔ ان کا روحانی اور سماجی ترقی کا عظیم پیغام نسلوں کو متاثر کرتا رہے گا۔ شری مادھواچاریہ کے بارے میں میری تقریر یہاں ملاحظہ کریں۔‘‘
قانون اور انصاف کی وزارت
پاکسو کی مخصوص 413 عدالتوں سمیت733 فاسٹ ٹریک خصوصی عدالتیں 28 ریاستوں/ مرکز کے زیر انتظام علاقوں میں شروع کی گئیں
قانون اور انصاف کے وزیر جناب کرن رجیجو نے آج راجیہ سبھا میں ایک سوال کے تحریری جواب میں بتایا کہ فاسٹ ٹریک کورٹس  کا قیام اور اس کا کام کرنا ریاستی حکومتوں کے دائرہ اختیار میں آتا ہے جو اپنی ضرورت اور وسائل کے مطابق ایسی عدالتیں متعلقہ ہائی کورٹوں کے ساتھ صلاح ومشورے سےقائم کرتی ہیں۔ ہائی کورٹوں کے ذریعے فراہم کردہ معلومات کے مطابق 2017 کے بعد 242 مزید ایف ٹی سیزقائم کی گئی ہیں ۔
مرکزی حکومت نے فوجداری قانون  ایکٹ 2018 کی موجودگی اور 25جولائی 2019 کے معزز سپریم کورٹ کے از خود سماعت کیے گئے معاملے 1/2019کے مطابق اکتوبر 2019 میں مرکز کی سرپرستی والی ایک اسکیم شروع کی تھی جس میں 31ریاستوں/مرکز کے زیر انتظام علاقوں میں 389 خصوصی پاکسو عدالتوں سمیت 1023 فاسٹ ٹریک خصوصی عدالتیں  قائم کی گئی ہیں تاکہ عصمت دری اور پاکسو ایکٹ سے متعلق مقدمات کی جلد سماعت اور فیصلہ کیا جا سکے۔ ہائی کورٹوں سے حاصل شدہ معلومات کے مطابق 28 ریاستوں / مرکز کے زیر انتظام علاقوں میں 413 خصوصی پاکسو عدالتوں سمیت 733 ایف ٹی ایس سیز کام کر رہی ہیں جنہوں نے اسکیم کے آغاز سے لے کر اب تک کل 1,24,000 سے زیادہ کیسوں کو نمٹا دیا ہے اور 31 اکتوبر 2022 تک 1,93,814 مقدمات زیر التوا ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ و ا۔ا ن

(Visitor Counter : 53
کابینہ
مرکزی کابینہ نے این ٹی پی سی کے زیر تعمیر پروجیکٹس سے، متعلقہ ریاست کے لئے زیادہ بجلی مختص کئے جانے کی تجویز کو منظوری دے دی
نئی دہلی 07فروری۔وزیراعظم جناب نریندرمودی کی صدارت میں ہونے والے مرکزی کابینہ کے اجلاس میں این ٹی پی سی لمیٹڈ کے تلنگانہ سپر تھرمل پاور پروجیکٹ کی 85 فیصد بجلی تلنگانہ کے لئے مختص کئے جانے اور این ٹی پی سی لمٹیڈ کی ایک ذیلی کمپنی پتراتو ودیوت اتپادن نگم لمٹیڈ  کے پتراتو تھرمل پاور اسٹیشن  کے توسیعی پروجیکٹ سے جھارکھنڈ سرکار کے لئے 85 فیصد بجلی مختص کئے جانے کی تجویز کو منظوری دے دی ۔
تفصیل :
یہ دونوں پروجیکٹ دو مرحلوںمیں تعمیر کئے جائیں گے ۔ تلنگانہ سپر تھرمل پاور پروجیکٹ پیڈا پلی ضلع کے راما گنڈم نامی مقام پرتعمیر کیا جائے گا اور پتراتو سپر تھرمل پاور اسٹیشن جھارکھنڈ ضلع کے پتراتو میں تعمیر کیا جائے گا۔ ٹی ایس ٹی پی پی کے پہلے مرحلے میں 800 میگاواٹ فی یونٹ کے دو یونٹ شامل ہوں گے جبکہ دوسرے مرحلے میں 800 میگاواٹ کے تین یونٹ شامل ہوں گے ۔جبکہ پتراتوتھرمل پاور اسٹیشن  پہلے مرحلے میں 800 میگاواٹ فی یونٹ کے تین یونٹ اوردوسرے مرحلے میں 800 میگاواٹ فی یونٹ کے دو یونٹ شامل ہوں گے ۔
واضح ہوکہ آندھر ا پردیش ری – آرگنائزیشن ایکٹ 2014 کی رو سے ٹی پی سی وارث ریاست تلنگانہ میں 4000 میگاواٹ کی ایک پاور فیسلٹی تعمیر کرے گا ۔ یہ امر اس قانون کے 13 ویں جدول میں شامل ہے ۔ پی ٹی پی ایس کے 4000 میگاواٹ کے توسیعی پروجیکٹ کے لئے این ٹی پی سی لمٹیڈ اورجھارکھنڈ کی سرکار کے درمیان طے پانے والے جوائنٹ وینچر ایگریمنٹ میں 4000 میگاواٹ کے پی ٹی پی ایس توسیعی پروجیکٹ سے 85فیصدبجلی کی شرط شامل ہے ۔
سردست ان دونوں پروجیکٹس کے پہلے مرحلے کے تحت کام جاری ہے ۔توقع ہے کہ سال 21-2020 کی تیسری سہ ماہی میں تلنگانہ سپر تھرمل پاور کی تعمیر مکمل ہوجائے گی۔29 جنوری 2016 کی منظور شدہ سرمایہ کاری کے مطابق تلنگانہ سپر تھرمل پاور لمٹیڈ  کی لاگت 11811.26 کروڑ روپے رکھی گئی ہے ،جس میں سے 1849 کروڑروپے کے اخراجات مارچ 2018 تک کئے جاچکے تھے ۔
مزید برآں توقع ہے کہ پتراتو سپر تھرمل پاور اسٹیشن کے پہلے مرحلے کی تعمیر کی تکمیل کے بعد اس پروجیکٹ میں سال 23-2022 کی چوتھی سہ ماہی تک کام شروع ہوجائے گا۔30 اکتوبر 2017 کی منظورشدہ سرمایہ کاری کے مطابق پی ٹی پی ایس کے توسیعی پروجیکٹ کی تعمیر کی لاگت 18668 کروڑروپے ہے ، جن میں سے 247.66 کروڑروپے مارچ 2018 تک خرچ کئے جاچکے تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-750
(Visitor Counter : 72
صحت اور خاندانی بہبود کی وزارت
تقریباً 1.59کروڑ کنبوں کا ولنربلیٹی میپنگ سروے میں احاطہ کیاگیا
نئی دہلی،3جولائی ، 2020،انّا پورنا، کرناٹک کے شوموگّا ضلع کے تُنگانگر میں کام کرنے والی ایک آشا کارکن ہیں۔ وہ جھگی جھونپٹری علاقے میں 3000کی آبادی کا احاطہ کرتی ہیں اور 2015 سے وہاں کام کر رہی ہیں، جب شہری آشا کو قومی صحت مشن کے ایک حصے کے طور پر متعارف کرایا گیا تھا۔ کووڈ-19 سرگرمیوں کے حصے کے طور پر ان کی ایک اہم ذمہ داری گھریلو سروے کرنا بھی ہے۔
کرناٹک کی 42،000آشائیں کووڈ-19 کا مقابلہ کرنے میں ریاست کی کامیابی میں ایک اہم ستون بن کر ابھری ہیں۔ وہ کووڈ-19 میں سرگرمی کے ساتھ حصہ لے رہی ہیں اور کووڈ-19 کی علامات کے لئے معاشرے میں بین ریاستی مسافروں، تارکین مزدوروں اور دیگر لوگوں کی اسکریننگ کر رہی ہیں۔ کووڈ-19 کے کچھ آبادی گروپوں کی بڑھتی ہوئی کمزوری اور غیر محفوظ ہونے کو پہچانتے ہوئے، ایک وقت میں انہوں نے ایسے کنبوں کی شناخت کی، جہاں بزرگ، کو-موربیڈیٹیز ، والے لوگوں اور امیونو کمپرومائزڈ ، والے افراد کے ساتھ 1.59 کنبوں کا سروے میں احاطہ کیاگیا۔ آشا، باقاعدگی سے اپنے علاقے میں بے حد رِسک والے گروپوں کی نگرانی کرتے ہیں اور اور دن میں ایک مرتبہ اور کنٹینمنٹ زون میں 15 دن میں ایک مرتبہ دورہ کرتی ہیں۔ وہ آئی ایل آئی ؍ ایس اے آر آئی علامات اور بہت خطرے والے لوگوں کی شکایتوں کو سننے اور ان کو پیش کرنے کے لئے ایسے لوگوں کے گھروں کا دورہ کرتی ہیں، جنہوں نے ریاست کے محکمۂ صحت کے نمبروں پر کال کیا ہے۔
خصوصی طور سے، آشائیں کووڈ-19 اور غیر کووڈ-19 سے متعلق خدمات پر عوام کی شکایتوں کے حل کے لئے گرام پنچایت سطح پر، پنچایت ڈیولپمنٹ آفیسر، سربراہی والی دیہی ٹاسک فورس کا حصہ ہیں، شہری آشائیں شہری علاقوں میں بخار کلینک اور سویب کلیکشن سینٹر میں مختلف بیداری سرگرمیوں کی تشہیر میں سب سے آگے رہی ہیں۔ انہوں نے شہری علاقوں میں آئی ایل آئی اور ایس اے آر آئی کے معاملوں کی جانچ میں بھی متحرک طور پر حصہ لیا ہے۔ وہ بین الاقوامی اور بین ریاستی چیک پوسٹوں پر اسکریننگ ٹیموں کا حصہ بھی ہیں۔
کرناٹک سے ایک جھلک: کووڈ 19 کے خلاف ‘آشا’ کے کام۔
۔۔۔۔۔۔۔۔
م ن۔اگ۔ک ا۔
U-3680
(Visitor Counter : 170
وزارت دفاع
فوج کے سربراہ نے کشمیر میں لائن آف کنٹرول پر امن و سلامتی کی صورتحال کا جائزہ لیا
نئی دہلی۔ 03 جون وادی کشمیر کے اپنے دو روزہ دورے کے دوسرے دن ، ہندوستانی فوج کے سربراہ  ، جنرل ایم ایم نرونے نے لائن آف کنٹرول پر سیکیوریٹی کی صورتحال کا جائزہ لیا۔
فوج کے سربراہ نے شمالی کمان کے کمانڈر، لیفٹیننٹ جنرل وائی کے جوشی اور چنار کور کمانڈر ،لیفٹیننٹ جنرل ڈی پی پانڈے کے ہمراہ فورمیشن اور یونٹوں کا دورہ کیا ، جہاں مقامی کمانڈروں نے فوج کے سربراہ کو امن و سلامتی کی موجودہ صورتحال سے آگاہ کیا اور دہشت گردوں کے ذریعہ پاکستانی مقبوضہ جموں و کشمیر سے کی جانے والی دراندازی کی کوششوں کو ناکام بنانے کے اقدامات کے بارے میں بھی بتایا۔ فوج کے سربراہ نے فوجیوں کے ساتھ بات چیت کی اور کاروائی سے متعلق ان کی اعلی سطحی تیاری نیز حوصلہ بنائے رکھنے کی ستائش کی ۔ لائن آف کنٹرول پر امن وسلامتی کی موجودہ صورتحال کی تعریف کرتے ہوئے ، انہوں نے تمام کمانڈروں اور فوجیوں کو متنبہ کیا کہ وہ اپنے فوجیوں کا حوصلہ بنائے رکھیں اور کسی بھی ابھرتے ہوئے حفاظتی چیلنجوں کو موثر طریقے سے نمٹنے کے لئے تیار رہیں۔ آرمی چیف نے تمام سرکاری اداروں کو خطے میں امن و امان برقرار رکھنے اور کووڈ – 19 وبائی امراض کے پھیلاؤ سے نمٹنے کے لئے لوگوں تک پہنچنے میں ان کی قریبی ہم آہنگی کے لئے دل کی گہرائیوں سے مبارکباد دی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-5087
(Visitor Counter : 112